Legal Document

Category: 264

Text:
10. ΝΟΜΟΣ υπ’ αριθ.1976 της 5/10 Οκτ. 1944 Περί τροποποιήσεως των περί δημοτικών χορηγιών και συντάξεων κειμένων διατάξεων. Εκυρώθη πλην των άρθρ.1 και 2 δια της υπ’ αριθ.154 της 22/26 Μαρτ. 1946 πράξεως Υπουργικού Συμβουλίου. Άρθρ.1.-(Αντικαθίστανται οι παρ.4 και 5 του άρθρ.1 Νόμ.1770/1944, ανωτ. αριθ.9). Άρθρ.2.-Καθ’ όσον αφορά αιρετούς Δημάρχους, συνεχίσαντας μετά την λήξιν της οικείας περιόδου την υπηρεσίαν των και απολυθέντας αναιτιολογήτως εκ της θέσεώς των κατά το από 4 Αυγ. 1936 μέχρι 26 Απρ. 1941 χρονικόν διάστημα, αναδιορισθέντας δε εις την αυτήν θέσιν ύστερον και διατελούντας εν υπηρεσία κατά την έναρξιν της ισχύος του παρόντος νόμου, ο συνεπεία της τοιαύτης απολύσεώς των μακράν της υπηρεσίαν διανυθείς χρόνος λογίζεται ως χρόνος πραγματικής υπηρεσίας δια την απόκτησιν δικαιώματος εις χορηγίαν εκ του οικείου δημοτικού Ταμείου και δια τον κανονισμόν του ποσού της χορηγίας ταύτης, εφαρμοζομένων, κατά τα λοιπά, και ως προς τούτους, των περί χορηγιών διατελεσάντων Δημάρχων κειμένων σχετικών διατάξεων. Άρθρ.3.-(Προστίθεται δευτέρα παράγραφος εις το άρθρ.15 Νόμ.1770/1944, ανωτ. αριθ.9). Άρθρ.4.-(Τροποποιείται το άρθρ.8 Ν.4548/1930, ανωτ. σελ.93). Άρθρ.5.-Επιτρέπεται ίνα δια Δ/τος, εφ’ άπαξ εκδοθησομένου, καταταχθώσι, συστηματικώς, κατά κεφάλαια, και αναδημοσιευθώσιν εις ενιαίον κείμενον, φέρον τον αριθμόν του υπ’ αριθ.91/1943 Νόμου ή ετέρου εκ των εν τη κωδικοποιήσει περιλαμβανομένων Νόμων, αυτούσιοι πάσαι αι ισχύουσαι, περί χορηγιών διατελεσάντων Δημάρχων, διατάξεις, μεταβαλλομένης μόνον της σειράς και της αριθμήσεως των άρθρων, μετά των σχετικών προς ταύτα παραπομπών. Σελ.178